Köpa Officiell Dam HRD75052706 Sneakers - 2STAR Sneakers Skor Woman 2 Star Gold Y827267 [Y827267] - s.kr564 : Utlopp Försäljning Dam PVH82024184 Sandaler - Carvela Svart &39;Mouse&39; flat slip on pumps L530010
Billig Dam WOB90060710 Sneakers - Nike Sneakers H200051
Spara: -17,140% mindre
Köpa Officiell Dam HRD75052706 Sneakers - 2STAR Sneakers Skor Woman 2 Star Gold Y827267
Utlopp Försäljning Dam FNK31056980 Sneakers - Golden Goose Superstar Sneakers L093062
Försäljning Rabatt Dam JMU65053746 Sneakers - ATLANTIC STARS Sneaker Vega In Svart Lurex And Fabric W365605
Försäljning Dam KTC48064718 Sneakers - ZCD Montreal Schumy Slide Sneakers Q544374
Spara: -18,977% mindre
Autentiska Dam OUR29062739 Sneakers - Saturdays Surf NYC Sneakers B020059
Spara: -17,546% mindre Die UJ-Prys vir die beste skeppende skryfwerk in Afrikaans wat gedurende 2010 gepubliseer is, gaan aan Marlene van Niekerk se Die sneeuslaper. [Van Niekerk was ook die wenner van dié prys vir haar roman Agaat in 2004.] Dit is die elfde jaar wat hierdie toekenning gemaak word en slegs die derde keer wat ’n kortverhaalbundel as wenner aangewys word. [Die ander twee kortverhaalbundels was Rachelle Greeff se Merke van die nag (2001) en Abraham H. de Vries se Tot verhaal kom (2003).] Vorige pryswenners was onder meer: Elsa Joubert (2009), Etienne van Heerden (2008), Breyten Breytenbach (2007), Ingrid Winterbach (2006) en André P. Brink (2005). Antjie Krog was die eerste ontvanger van die prys in 2000.
Die sneeuslaper (Human & Rousseau) is deur die keurpaneel van nege lede uit ’n kortlys van vyf werke as die wenner van die R60 000-prysgeld aangewys. Die ander werke op die kortlys was:
Esterhuizen, Louis. Wat die water onthou. Pretoria: Protea Boekhuis.
Gouws, Tom. Ligloop. Kaapstad: Human & Rousseau.
Strachan, Alexander. Dwaalpoort. Kaapstad: Human & Rousseau.
Winterbach, Ingrid. Die benederyk. Kaapstad: Human & Rousseau.
Die uiteenlopende aard van die werke op die kortlys (twee romans, twee digbundels en ’n kortverhaalbundel) gee ’n aanduiding van die gedugte taak wat die keurpaneel moes onderneem.
Die sneeuslaper is deur die keurpaneel bestempel as ’n aangrypende verhaalbundel wat op eerlike, kritiese wyse rekenskap probeer gee van wat dit verg om in die 21ste eeu ’n stukkie outentisiteit as mens en as kunstenaar te win – teen die prys van ’n meedoënlose ondermyning van die gevestigde self en van al die baie sekerhede wat mense, en ook skrywers, soos skanse om die self oprig. Wat veral uitstaan in die verweefde tekste wat dié bundel opmaak, is die toegespitsheid op en integriteit van die besinning oor skrywer- en kunstenaarskap, nie net in die spesifieke sosiaal-politieke leefwêrelde van Suid-Afrika en Nederland nie, maar ook in ’n radikaal onseker geworde Westerse konteks; ’n oorweldigend komplekse wêreld waarin die medium en die konvensies van besinning daaroor – taal, betekening en representasie – self onder verdenking is. En dit alles geskied met ’n bewonderenswaardige inspanning van presies daardie onsekere, onbetroubare, gekontamineerde instrumentarium. Die verstommende vermoë tot verrassende segging en die skep van nuwe woorde en woordkombinasies wat dikwels aan Nederlands ontleen is, getuig uiteindelik ook van die onvermoë om die wêreld self en die misterie van ander mense te deurdring.
Klik hier vir ’n resensie van Die sneeuslaper.
Die UJ-Debuutprys van R20 000 gaan aan Nicole Jaekel Strauss se Maal (Queillerie), ook ’n kortverhaalbundel, wat uit ’n kortlys van drie werke as die wenner aangewys is. [Dit is ook die derde keer wat ’n kortverhaalbundel as wenner van dié prys aangewys word.] Die ander werke op die kortlys was:
Myburgh, Melt. Oewerbestaan. Pretoria: Protea Boekhuis.
Winterbach, Dirk. Die begunstigde. Kaapstad: Human & Rousseau.
Maal is ’n uiters belowende debuut wat veral lof verdien vir die oordeelkundige gebruik van detail om ’n buitengewoon kragtige en komplekse effek te bereik. Die bundel bestaan uit verhale wat kumulatief opbou na ’n dikwels skokkende maar oortuigende klimaks. Samehang word tussen die verhale bewerkstellig deur tematiese verbindings, asook deur die herhaling van karakters en verhaallyne vanuit verskillende (en verrassende) perspektiewe. Maal getuig nie net van fyn waarnemingsvermoë, noukeurige mededeling en geloofwaardige karaktertekening (van veral buitestanderkarakters) nie, maar ook van die geduldige vakmanskap wat, deur die sorg wat aan die besonderhede bestee word, groter patrone oor die verskillende verhale heen laat gestalte aanneem. Dit is ’n deur-en-deur eietydse teks, maar met ’n kopknik in die rigting van die grootmeesters van die kortverhaal uit die vorige eeu.
Klik hier vir ’n resensie van Maal.
Die pryse word op 13 Oktober tydens ’n glansgeleentheid by die UJ aan die wenners oorhandig.
Thys Human (UJ) - sameroeper
Marthinus Beukes (UJ)
Ronèl Johl (UJ)
Gerrit Olivier (WITS)
2001 (vir 2000)
Antjie Krog – Kleur kom nooit alleen nie
Geen toekenning gemaak nie
2002 (vir 2001)
Rachelle Greef – Merke van die nag
Nanette van Rooyen – Om te vlerk
2003 (vir 2002)
Dan Sleigh – Eilande
Nini Bennett – Stoornis
2004 (vir 2003)
Braam de Vries – Tot verhaal kom
Marius Crous – Brief uit die kolonies
2005 (vir 2004)
2006 (vir 2005)
André Brink – Bidsprinkaan
Marlize Hobbs – Flarde
2007 (vir 2006)
Ingrid Winterbach – Die boek van toeval en toeverlaat
Danie Marais – In die buitenste ruimte
2008 (vir 2007)
Breyten Breytenbach – Die windvanger
Willem Anker – Siegfried
2009 (vir 2008)
Etienne van Heerden – 30 Nagte in Amsterdam
Loftus Marais – Staan in die algemeen nader aan vensters.
2010 (vir 2009)
Elsa Joubert – Reisiger
Karin Brynard – Plaasmoord